Erasmus+ KA1 mobilitási projektek – 2024/2025

**Egyéni beszámoló - diákok**

A résztvevő adatai

|  |  |
| --- | --- |
| Név | Gácsi Zita |
| Évfolyam | 6 |
| Intézmény | Csongrádi Batsányi János Gimnázium és Kollégium |

A projekt adatai:

|  |  |
| --- | --- |
| Hivatkozási szám (projektkód): | 2024-1-HU01-KA121-SCH-000207568  07568-MOBGRP-81674 |
| OID azonosító: | E10191799 |

A mobilitás adatai

|  |  |
| --- | --- |
| Mobilitás típusa  (nem helyes törlendő) | csoportos diák mobilitás |
| Fogadó intézmény neve | Ceip ALBIZ HLHI |
| Fogadó ország | Spanyolország |
| Munkanyelv | angol |
| Mobilitás időtartama  (munkanapok száma) | 7 nap |

Kérdések a mobilitás előtt:

**A résztvevő feladatai a mobilitás előtt**

(Kérjük, röviden mutasd be, hogyan készültél/készülsz fel a mobilitásra.)

|  |
| --- |
| -online találkozók, videóhívások (iskolában és otthon is). Erasmus napokon (okt). első videóhívás. Ezt követően több alkalommal.  -Szülői értekezlet az utazás előtt (szülők és utazó diákok részvételével) . A családdal is többször videóchat-eltünk.  Mobilitás előtt elkészítettem a bemutatkozó profilom. Ez alapján választották ki a fogadó diákot. |

**Az elvárt tanulási eredmények meghatározása a mobilitás tervezési szakaszában (pályázat)**

Mit szeretnél tanulni, megtapasztalni, elsajátítani a mobilitás során? (Több célkitűzést is felsorolhatsz.)

|  |
| --- |
| -milyen egy spanyol iskola  -hogy telnek a mindennapjai egy spanyol diáknak  -angolt tanulni  -más szokásokat megismerni  -világot látni |

Kérdések a mobilitás után:

**A tanulási eredmények értékelése a mobilitás után**

|  |  |
| --- | --- |
| Mit tanultál, tapasztaltál, sajátítottál el a mobilitás alatt? Miben fejlődtél? | Fejlődött az angol tudásom, sok hagyományos ételt ehettem, lett tapasztalatom a spanyol ünnepekkel/szokásokkal,  tanulhattam baszk és spanyol szavakat |
| Mennyire teljesültek az előzőleg meghatározott célkitűzéseid? | minden célkitűzést teljesíthettem |
| Tanultál olyat, amire előre nem számítottál? | igen |

**Hogyan alkalmazhatóak a tanultak a mindennapi tanulásban?**

|  |  |
| --- | --- |
| Mire tudod használni a tanultakat? | jobban tudom alkalmazni beszéd során az angol nyelvet |
| Kivel osztottad meg az új ismereteket? | szüleimmel, testvéreimmel, barátaimmal |
| A tapasztalatok milyen előnyt jelentenek számodra a hazai tanulmányaid során? | angol órákon való jobb teljesítmény, földrajzból, hogy miket láthattam a földrajzi pl.. az óceánt, biológiából hogy milyen gyümölcsök teremtek ott amik Magyarországon nincsenek, matematikából voltam egy matek órán ahol elmagyarázták hogy a spanyol gyerekek hogyan tanulnak meg szorozi |

A mobilitás programja:

Kérjük, részletezd a mobilitás alatt megvalósított tanulással kapcsolatos tevékenységeket. (Például: órarend, részletes program, szabadidős tevékenységek)

**Hétfőn** indultunk az Erasmus-os útra és akkor már nagyon izgultam. Kimentünk a Mozi Menzához ahol ott vártak a többiek és onnan indult a busz. Úton Bécs felé csak egyszer álltunk meg. Mikor odaértünk a Bécsi reptérhez becsekkoltunk és körülnéztünk a reptéri boltokban. Kb. 3 órát vártunk majd a repülő felszállt. Amikor odaértünk a spanyol gyerekek egy üdvözlő plakáttal vártak aztán mindenkit elvittek a szállásra.

**Kedden** mentünk az iskolába. Náluk 9-kor kezdődik így jó sokat tudtam aludni. Voltunk néhány órán, bejártuk az iskolát. Kiderült hogy pont az évnek annak a napján volt egy hagyományos Baszk ünnep. A gyerekek fehér, kék kockás kendőket viseltek. Megnéztük az egészen kicsi gyerekeket is hogyan ünneplik ezt. Aztán körbejártuk a várost és énekeltek. Énekelés közben megálltunk pár helyen és ott előadtak dalokat miközbe bottal ütötték a földet a jó termés miatt. Mikor vége volt visszamentünk az iskolába és ott is megcsináltuk ezt. Ezután körülbelül fél 5-kor hazamentünk.

**Szerdán** ugyanúgy 9-re mentünk az iskolába egy angol órát megnéztünk és ellátogattunk Bilbaoba. Oda metróval mentünk. Ott egy nagyon híres múzeumot láthattunk, a Guggenheim Múzeumot. Nekem tetszettek az alkotások, nagyon ötletesek voltak. Aznap sokat sétáltunk de szerintem megérte. Az iskolában töltöttük a nap további részét. Jógaóránk is volt. Miután hazaértünk együtt a lányokkal és szüleivel elmentünk egy függőhídhoz. Ott lehetett venni ajándékokat és én vettem is. Utána átvitt a híd a másik oldalra majd felmehettünk a legtetejére ahol gyönyörű volt a kilátás. Ezután senkinek sem volt kedve tovább sétálni így busszal mentünk haza.

**Csütörtökön** reggel 9-kor már az iskolai padokban ültünk. Az első órán ének óra volt ahol hagyományos Baszk hangszerekkel ismerkedhettünk meg. Ezután Just Dance-eztünk majd mutattunk egy magyar zenét a spanyoloknak. A második óránk robotika volt ahol csapatokba álltunk a spanyolokkal és legó autót építettünk. Ezek az autók aztán versenyeztek. Nem nyertünk viszont jó móka volt. A harmadik óránk szintén robotika volt ahol zongoráztunk. Volt egy zongora alakú papír amit kábelekkel kellett összekötni egy laptoppal. Ez is nagyon tetszett, főleg amikor a zongora megszólalt. Utána szünetben röplabdáztunk a spanyol lányokkal és szerintem nagyon jól játszanak. Ezután az iskola igazgatója tartott nekünk egy jógaórát. Utána én és a barátnőim családja elmentünk shopping-olni. Nagyon sok boltba bementünk.

**Pénteken** mentünk iskolába, ahol volt egy óránk majd lemetróztunk Bilbaoba. Ott megnéztük az Atletic Bilbao stadionját. Ott ha lementünk a mozgólépcsőn láthattunk egy kiállítast az előző focisták mezeiről, labdáiról, díjairól. Volt egy interaktív sarok ahol lehetett kirakózni és quiz -t fejteni. Meglehetett próbálni virtuálisan gólt lőni a legjobb kapusnak de nem jártam sikerrel. Utána felmentünk és megnéztük a nézősorokat majd a pályát. Ezután elmentünk a bolt részébe ahol Atletic Bilbao-s suvenírokat lehetett venni. Aztán visszamentünk az iskolába megebédeltünk majd elmentünk órákra. Testnevelés óránk volt ahol versenyjátékok voltak.

**Szombaton** elmentünk San Sebastiánba. Ott megcsodálhattuk a tengert, ettünk nagyon finom falatkákat, majd elmentünk megünnepelni Abigél születésnapját egy cukrászdába. Aztán elmentünk az Aquariumba. Láthattunk egy kiállítást a régi halászatról. Aztán láthattunk aranyos és kicsi halakat, de láthattunk már jó nagy halakat is. Ezután elmehettünk vásárolni de én nem igazán vettem semmit. Az óvárosban sétáltunk sokat és csodáltuk a várost. Aztán hazamentünk és a spanyol gyerekek is felköszöntötték Abigélt.

**Vasárnap** reggel 10-óráig aludtam. Nagyon finom reggelim volt és utána elmentem összepakolni a holnapi indulásra. Ezen a délelőtt erről a fura nyelvről tanultunk. Földrajzi dolgokkal kellett összeírni három különböző nyelven: spanyolul, baszkul és angolul. Játszottam is Ainhoával, a fogadómmal és a tanulói kártyákat készítettünk. Nagyon más a nyelvük, mint a spanyol. Izgalmas volt ez a munka. Utána elmentünk sétálni ahol összefutottunk a barátaival. Aztán kimentünk a parkba és ott jó sokat beszélgettem a többiekkel. Mikor hazaértünk hamburgerrel vártak minket és utána elmentünk aludni.

**Hétfőn** bementünk az iskolába ahol elbúcsúztam a fogadómtól és a családjától. Ott már vinni kellett magunkkal a bőröndöt mert pár órára benéztünk és egyből mentünk is a reptérre háromkor. A reptéren becsekkoltunk majd körülnéztünk a boltokban. Felszállt a gép és gyönyörű kilátás tárult elénk. A leszállás kicsit fájt de a rágó mindent megoldott. Utána elmentünk busszal a Mozi Menzához ahol találkozhattam a szüleimmel. Nagyon élveztem ezt az Erasmus-os utat. Csak ajánlani tudom mindenkinek.

Dátum: 2025. február. 15.

résztvevő aláírása